Որպէս եզրափակիչ խօսք իր հայրական պատգամը փոխանցեց Սպահանի հայոց թեմի առաջնորդը։ Գերպ. Տ. Սիփան ծ. վրդ. Քէչէճեանը գնահատանքի խօսք ուղղելով ծրագրի կազմակերպման գործում դերակատարներին եւ համերգի ղեկավարին ու կատարողներին՝ մասնաւորապէս նշեց, որ ձեռնարկն իր կեանքում տեսած լաւագոյն հոգեւոր համերգն է եղել։ Նա մատնանշելով իր ապրած հոգեպարար պահերը՝ ընդգծեց, որ կատարումների առումով աննախադէպ այս միջոցառման շնորհիւ, իր մօտ տպաւորութիւն առաջացաւ, թէ երգերն ունկնդրում է եկեղեցում եւ ոչ սրահում։